recursal/SuperWikiNEXT-32B huggingface dataset:
**גלעד שמחוני** (נולד ב-28 בספטמבר 1967) הוא כדורסלן עבר ישראלי. גובהו 1.85 מטר, שיחק בעמדת הרכז.

ביוגרפיה
--------

גלעד שמחוני הוא בן למשפחה מראשונות קיבוץ גינוסר, גדל בקיבוץ גניגר. אביו הוא אורי שמחוני שהיה אלוף בצה"ל.

שמחוני הצטרף בילדותו לקבוצת הכדורסל של הקיבוץ, ובנעוריו הצטרף לקבוצת הכדורסל של הפועל גבת. בעונת 1986/1987 שיחק בקבוצה הבוגרת של גבת בליגה הלאומית. בכל שנותיו בקבוצה גבת ירדה ליגה ועלתה בעונה שאחרי. ב-1991 יצא לשחק במכללת ג'ורג' וושינגטון. ב-1993 הצטרף להפועל תל אביב, ועונה אחר כך חתם במכבי ירושלים, העולה החדשה לליגה הלאומית. בנוסף, שיחק עונה אחת בכל אחת מן הקבוצות הבאות: מכבי ראשון לציון, מכבי גבעת שמואל, בני הרצליה, ומכבי קריית מוצקין. בתום עונת 1997/98 פרש ממשחק.

בשנת 2007, הצטרף כשחקן לקבוצת הכדורסל הפועל אוסישקין שנוסדה על ידי אוהדי הפועל תל אביב. הוא קיבל את תפקיד קפטן הקבוצה ששיחקה בליגה ב' במחוז דן. הקבוצה זכתה בגביע האיגוד לאחר שניצחה את הפועל גן שמואל, ושמחוני הקפטן הניף את הגביע בתום המשחק. בנוסף, הקבוצה העפילה בתום עונה זו לליגה א'.

בעונת 2008/09 שוב זכתה הפועל אוסישקין בגביע האיגוד, ובתום העונה העפילה לליגה הארצית. בעונת 2009/10 שמחוני מיעט לשחק. הקבוצה זכתה בגביע האיגוד בפעם השלישית ברציפות, ובתום העונה העפילה לליגה הלאומית, הליגה השנייה בכדורסל.

בשנת 2010 התמודד שמחוני לתפקיד חבר הוועד המנהל של עמותת הפועל אוסישקין, ונבחר לתפקיד. הוא היה חלק מסגל הקבוצה בלאומית, וקיבל דקות משחק מעטות. בתום עונת 2010/11 סיים את משחקו בקבוצה.

בעונה שלאחר מכן הצטרף לקבוצת הפועל תל אביב עודפים, קבוצת שהורכבה מוותיקי הפועל תל אביב ושיחקה בליגה ב'. הקבוצה הבטיחה בתום העונה את עלייתה לליגה א', ושמחוני ששימש בה כקפטן הקבוצה זכה איתה בגביע האיגוד לאחר ניצחון על הפועל חיפה.

שמחוני היה בעבר יו"ר ארגון השחקנים, ארגון המייצג שחקני כדורסל בעניינים הנוגעים לתנאי העסקתם.

ספריו
-----

בשנת 2006 יצא הספר "לויתן לבן", בעריכת גלעד שמחוני, המקבץ אוסף של אמירות והגיגים שהוקלטו בשיחות של שמחוני עם אביו אורי שמחוני, על נושאים אישיים ולאומיים.

בשנת 2016 יצא לאור ספר שכתב שמחוני לזכר חברו שחקן הכדורסל אורי שלף.

קישורים חיצוניים
----------------

* גלעד שמחוני‏, אל תהרגו את הקומץ, באתר וואלה!‏, 27 בדצמבר 2007

הערות שוליים
------------

1. ↑  אורי שלף‏, חוזרים לקיבוץ, שוב, באתר וואלה!‏, 27 בנובמבר 2009
2. ↑  אורי סביר,
 רמת השרון משלימה את מצבת הזרים, באתר ספסל, 5 בספטמבר 2005
3. ↑  תומר רונא, גלעד שמחוני מסכם קריירה שהתחילה בקיבוץ, באתר mynet קיבוץ, 3 במרץ 2011
4. ↑  יופ ציוני, ‏"אנחנו פה, הם באיזה מקום, אמרו לי מדריד", באתר ONE‏, 1 במאי 2008
5. ↑  הפועל אוסישקין זכתה בגביע האיגוד, באתר ספסל, 1 במאי 2009
6. ↑  יצחק ויסהוף, הפועל אוסישקין זכתה בגביע האיגוד, באתר nrg, אפריל 2010
7. ↑  אור שקדי‏, הפועל אוסישקין הולכת לבחירות, באתר וואלה!‏, 1 ביוני 2010
8. ↑  הפועל תל אביב עודפים מחזיקת גביע האיגוד לליגות ב' , באתר one, מאי 2012
9. ↑  מי אנחנו, באתר ארגון השחקנים
10. ↑  ביום השנה למותו של אורי שלף הוציא גלעד שמחוני ספר לזכרו, באתר mynet, אפריל 2016

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007438301205171
* ISNI: 0000 0000 4710 4844
* LCCN: no2007157625
* VIAF: 61340138
* WorldCat: lccn-no2007157625

 |
**The Indian Express** (**האינדיאן אקספרס**) הוא יומון אנגלי היוצא לאור בהודו מ-1932.

על פי סקר שנערך בהודו ב-2017, העיתון הוא העיתון האנגלי השישי הכי נקרא, עם 1.6 מיליון קוראים. העיתון מוציא לאור גם את הבינזנס סטנדרד, יומון כלכלי, ושני יומונים במראטהית והינדי.

היסטוריה
--------

ה-Indian Express הוקם ב-1932 במדראס (היום צ'נאי) על ידי פ. וארדרג'ולו נאידו (אנ'), שנאלץ למוכרו לאחר זמן קצר עקב קשיים כלכליים. הקונה, ס. סדננד (אנ'), פתח ב-1933 משרד נוסף של העיתון בבומביי, והחלה הוצאת מהדורה בטמילית. ב-1935 מכר סדננד חלק מהעיתון כאג"ח להמרה לראמנאת' גונקה (אנ'), שנהיה לבעליו של העיתון לאחר שסדננד פשט את הרגל. ב-1935 קנה גונקה עיתון מביל בטלוגו, שהצטרף לחברה.

ב-1942 נסגרו העיתונים לזמן מה כמחאה על דיכוי תנועת צאו מהודו, והעיתון שימש כלי חשוב במאבק באינדירה גנדי לאחר תום מצב החירום בהודו.

ב-1999, שמונה שנים לאחר מות גוננקה, נחלק העיתון בין המשרד במומבאי, שנקרא מעתה The Indian Express, והסניף בצ'נאי שנקרא The New Indian Express.

קישורים חיצוניים
----------------

* 

* אתר האינטרנט הרשמי של The Indian Express (באנגלית)
* The Indian Express, ברשת החברתית פייסבוק

* The Indian Express, ברשת החברתית אקס (טוויטר)

* The Indian Express, ביישום טלגרם

* The Indian Express, ברשת החברתית אינסטגרם

* The Indian Express, סרטונים בערוץ היוטיוב

הערות שוליים
------------

1. 1 2  The Indian Express, Deta Leads
2. ↑  varadarajulu naidu a-committed nationalist with varied interests, The Hindu
3. ↑  Vaiju Mahindroo, Ram Nath Goenka: One of India's most powerful press barons, India Today, ‏11 במרץ 2014
4. ↑  ARUN KATIYAR, Rs 220 crore Indian Express group of late media baron Ramnath Goenka splits, India Today, ‏30 במרץ 1995
נקזי חזה
**נקז חזה** (באנגלית: **Chest tube** נקרא גם **קטטר בית החזה**) הוא צינור פלסטי גמיש המוחדר דרך בית החזה אל תוך חלל האדר (החלל הפלוארלי (אנ')) במטרה לנקז הצטברות של דם או אוויר.

נקז החזה משמש לפרוצדורה כירורגית לטיפול בחזה אוויר בלחץ ובחזה דם שמבוצעת בתנאי שטח במתאר טרום בית החולים או בבית החולים עצמו. נקז החזה היא פעולה מצילת חיים ונפוצה מאוד במתארי טראומה, במיוחד בתור טיפול לפגיעות חודרות לבית החזה.

אופן הטיפול
-----------

בפרוצדורה זו מוחדר נקז בין צלעות ארבע וחמש בחלק הקרוב לחמישית אל בין קרומי האדר של הריאה (קרומי הפלאורה).
כתוצאה מהחדרת הנקז, אוויר או דם שהצטברו בלחץ גבוה בין הקרומים ינוקזו הודות לנקז וכך הלחץ בין הקרומים מתאזן.
במרבית המקרים טרם ביצוע הטרוקר מוחדרת מחט עבה (14G) או קטטר (10FR) אל בין קרומי הפלאורה כדי לנקז חלק מן הלחץ תוך כדי הכנת כל הציוד לטרוקר.

פרוצדורה זו היא מסוכנת ודורשת מיומנות רפואית וזמן, לכן בישראל היא נעשית רק בסמכות רופא (או פרמדיק - בהוראת רופא).
טרוקר מבוצע בבית חולים לצורך ניקוז חומרים שחדרו אל בין קרומי האדר של הריאות (בדרך כלל אוויר או דם). במקרים מסוימים, כמו למשל במקרים של החייאה על רקע טראומה, מבוצע ניקוז דו צדדי של החזה.

בשטח מבוצעת פעולה זו כאשר מתקיימים כל התנאים הבאים:

1. מנגנון פגיעה במחשיד לחזה אוויר בלחץ/חזה דם
2. סימני מצוקה נשימתית
3. סטורציה מתחת ל-92%
4. זמן ההגעה של הפצוע לחדר ניתוח ארוך מ-20 דקות

ראו גם
------

* חזה אוויר
* חזה דם

קישורים חיצוניים
----------------

ויקישיתוף מדיה וקבצים בנושא **נקז חזה** בוויקישיתוף
* סרטון הדרכה אודות טרוקר, אתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* GND: 4353720-0

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**ידע כללי** או **ידע עולם** הוא ידע המוערך מבחינה תרבותית, אשר נרכש באמצעים שונים וכולל תחומים רבים.

אחד הכלים המשמעותיים לרכישת ידע כללי הוא ההשכלה.

יואב גבע אוהב בנים

חשיבות ושימושים
---------------

הידע הכללי נדרש לפיתוח מיומנויות אורייניות כמו הבנת הנקרא והבעה בכתב.

יכולת היצירתיות מתבססת בין היתר על הידע הכללי. זאת משום שחשיבה מסתעפת, המאפשרת מציאת פתרונות מרובים לבעיה כלשהי, קשורה לניסיון ולידע שצבר האדם במהלך חייו.

הידע הכללי כולל מידע טריוויאלי. ידע מסוג זה מעורב במשחקים כמו ארץ עיר ושעשועוני טלוויזיה כמו מה? היכן? מתי? ופיצוחים.

היבטים קוגניטיביים
------------------

הפלסטיות של מערכת העצבים מאפשרת למערכת העצבים להתאים את פעילותה לשינויים בתנאים הסביבתיים, על סמך ניסיון קודם. זהו המנגנון המאפשר למידה ושינוי בהתנהגות בעקבות מפגשים עם הסביבה. בעקבות זאת היא מאפשרת בין היתר גם את הצבירה של הידע הכללי במהלך חיי האדם.

הידע הכללי שנרכש מאוחסן בזיכרון.
זיכרון סמנטי הוא אחד משני סוגי הזיכרון המפורש שהוא חלק מהזיכרון לטווח ארוך.
זהו זיכרון של ידע כללי ועובדות.

בדיקה ומדידה של ידע כללי
------------------------

החלקים המילוליים של מבחן אינטליגנציה וכסלר לילדים ומבחן אינטליגנציה וכסלר למבוגרים בודקים בין היתר גם ידע כללי.
הידע הכללי נבדק גם במסגרת מדידה והערכה בחינוך פורמלי.

ראו גם
------

* שכל ישר

קישורים חיצוניים
----------------

* אילן לוקאץ', ‏האם האהבה לטריוויה מחכימה אותנו?, באתר ‏מאקו‏, 17 באוגוסט 2018

הערות שוליים
------------

1. ↑  Batey, M. Chamorro-Premuzic, T. & Furnham, A. (2009). Intelligence and personality as predictors of divergent thinking: The role of general, fluid and crystallised intelligence. Thinking Skills and Creativity, 4(1), 60-69.
2. ↑  רמי רחמימוב (2004). מהפכת המוח: תקשורת, מחלות נפש וסמים. רעננה: מכון ון ליר בירושלים הקיבוץ המאוחד.
3. ↑  Neil R. Carlson, (2013). Physiology of Behavior. Boston: Pearson.
4. ↑  V. S. Ramachandran, ed. (2012) Encyclopedia of Human Behavior, 2nd ed. Academic Press.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007546687505171
* GND: 4001267-0
* LCCN: sh90000930
* NKC: ph127322

 |
**צ'ארלס פולקס** CC, CB, CBE, DSO, CD (באנגלית: **Charles Foulkes**;‏ 3 בינואר 1903 – 12 בספטמבר 1969) היה חייל בריטי-קנדי, וקצין ברגימנט המלכותי הקנדי.

ביוגרפיה
--------

פולקס נולד בסטוקטון-און-טיס, אנגליה והצטרף לצבא הקנדי בשנת 1926. בשנת 1937 למד במכללת סטאף בקמברלי שבאנגליה.

בשנת 1939 שירת פולקס כמג"ד בחטיבה ה-3 של הדיוויזיה הקנדית ה-1. לאחר מכן שירת כקצין מטה בדיוויזיה הקנדית ה-3. לאחר ששימש כמפקד חטיבה מאוגוסט 1942, מונה למפקד הדיוויזיה הקנדית ה-2 בינואר 1944 והוביל את הדיוויזיה במהלך המערכה בנורמנדי. בנובמבר 1944 מונה למפקד הקורפוס הקנדי ה-1 באיטליה.

ב-4 במאי 1945, דרומית להמבורג, קיבל פילדמרשל סר ברנרד לו מונטגומרי את כניעתם ללא תנאי של הכוחות הגרמנים בהולנד, בצפון מערב גרמניה כולל כל האיים, בדנמרק ובכל ספינות הקריגסמרינה באותם אזורים. הכניעה קדמה לסיום מלחמת העולם השנייה באירופה ונחתמה באוהל במטה מונטגומרי על גבעת טימבלברג בוונדיש אוורן.

ב-5 במאי 1945 זימן פולקס את הגנרל הגרמני יוהנס בלסקוביץ למלון דה וורלד בוואחנינכן כדי לדון בכניעת הכוחות הגרמניים בהולנד. הוד מעלתו המלכותית הנסיך ברנהרד, ששימש כמפקד בכוחות הפנים ההולנדיים, השתתף גם הוא בפגישה. בלסקוביץ הסכים עם כל ההצעות שהציע פולקס. עם זאת, בשום מקום בבניין - כמה מקורות טוענים: בשום מקום בכל העיר - לא ניתן היה למצוא מכונת כתיבה. כך שלא ניתן היה להקליד את מסמך הכניעה. למחרת, 6 במאי, חזרו שני הצדדים, ובנוכחותם של הגנרל פולקס והנסיך ברנהרד, חתם בלסקוביץ על מסמך הכניעה שבינתיים הוקלד.

 הגנרל פולקס, יושב שני מימין, עם גנרלים אחרים מהארמייה הקנדית הראשונה.
לאחר המלחמה מונה פולקס לראש המטה הכללי וב-1951 ליו"ר המטכ"ל. הוא פרש לגמלאות בשנת 1960.

בשנת 1968 הוא נבחר לחבר במסדר קנדה. הוא לימד באוניברסיטת קרלטון בשנים 1968 ו-1969. הוא מת באוטווה ב-12 בספטמבר 1969.

קישורים חיצוניים
----------------

ויקישיתוף מדיה וקבצים בנושא **צ'ארלס פולקס** בוויקישיתוף
* צ'ארלס פולקס, באתר "Find a Grave" (באנגלית)

הערות שוליים
------------

1. 1 2 3 4 5 6 7 8  Juno Beach Centre Biography
2. ↑  Monument Wageningen
3. ↑  "Archived copy". אורכב מ-המקור ב-12 בנובמבר 2012. נבדק ב-2012-11-04. `{{cite web}}`:  (עזרה);  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 4732 9701
* LCCN: no2007015810
* NARA: 10613466
* NTA: 321448677
* SNAC: w6m207qd
* SUDOC: 175662770
* VIAF: 68701592
* WorldCat: lccn-no2007015810

 |
**קפל העפעף** הוא קפל עור בעפעף העליון המכסה את זווית העין הפנימית אשר גורם לעיניים להיראות מלוכסנות. שמו הלטיני של קפל העפעף הוא **plica palpebronasalis**.

גשר האף הוא אחד מתווי הפנים הראשיים המתקשר בדרך כלל באופן הדוק עם קפל העפעף. גשר-אף שבסיסו למטה יותר, גדלים הסיכויים להיווצרות קפל עפעף במצב כזה. ולהפך, הסיכויים להיווצרות קפל עפעף קטנים ככל שבסיס גשר האף ממוקם למעלה יותר. קיימים גורמים שונים המשפיעים על היווצרות קפל עפעף, ובהם המוצא הגאוגרפי, גיל ומצבים רפואיים מסוימים.

גורמים
------

### תפוצה גאוגרפית

ציור של ילדה טטרית בעלת קפלי עפעף. ניקולי טוניצה, בלצ'יץ' 1936
קפל העפעף מופיע בעיקר אצל בני אדם החיים במזרח אסיה, בדרום-מזרח אסיה, מרכז אסיה, צפון אסיה, חלקים מדרום אסיה (כגון בהוטן וצפון-מזרח הודו), אינואיטים גרינלנדים, עמים ילידים ביבשת אמריקה, בושמנים (שבט ה"סן"), ברברים, ולעיתים גם אצל אירופאים (כגון סקנדינבים, פולנים וסאמים).

האנתרופולוג קרלטון ס. קון אמר כי "חצי קפל" מופיע באוכלוסיות פיניות וסלאביות, בעוד ש"קפל עפעף פנימי מלא" מופיע באוכלוסיות ה"מזרח" ו"בצפון הרחוק".

### גיל

לרוב העוברים נעלם קפל העפעף במהלך ההיריון בין החודש השלישי לשישי.

### מצבים רפואיים

לפעמים קפל עפעף הוא תוצאה של מום מולד. מצבים רפואיים המונעים מגשר האף להתפתח ולהזדקר, בדרך כלל נקשרים אל קפל העפעף. כ-60% מבני האדם הסובלים מתסמונת "דאון" הם בעלי קפל עפעף בולט. בשנת 1862, סיווג הרופא-המדען, ג'ון לנגדון דאון, תסמונת זו הקרויה על שמו. הוא השתמש במונח *מונגולואיד* כדי לתאר את הסובלים מהתסמונת. המקור לכינוי נעוץ בתאוריה האתנית של בלומנבאך ששלטה אז, ובתפיסתו כי ילדים בעלי תסמונת דאון חלקו קווי פנים פיזיים דומים (קפל העפעף) לאלו ממוצא מונגולי. בעוד שהכינוי "מונגולאיד" המשיך להיות בשימוש נרחב עד שנות ה-70 המוקדמות, כיום הוא נחשב לכינוי גנאי ולא מדויק, וכבר איננו בשימוש.

קפל העפעף בולט מהווה אחד מסימני ההיכר של תסמונת זלווגר. דוגמאות לתסמונות נוספות הן תסמונת אלכוהול עוברית, פנילקטונוריה ותסמונת טרנר.

מקור אבולוציוני
---------------

יש המשערים כי קפל העפעף נגרם כתוצאה מגורמים אקלימיים וכי ייתכן שהחל להתפתח יותר מפעם אחת במהלך האבולוציה של האדם. חשוב לציין שהבסיס הגנטי לקפל העפעף עדיין איננו ברור דיו.

השומן שמעל העיניים מבודד אותן, ושומר על חום הגוף.

קישורים חיצוניים
----------------

ויקישיתוף מדיה וקבצים בנושא **קפל העפעף** בוויקישיתוף
* קפל העפעף, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* TA98: A15.2.07.028

 |
מייג'ור גנרל **רודני פרדריק לאופולד קלר** CBE (באנגלית: **Rodney Frederick Leopold Keller**;‏ 2 באוקטובר 1900 – 21 ביוני 1954) היה קצין בצבא קנדה במלחמת העולם השנייה, שפיקד על הדיוויזיה הקנדית השלישית, שנחתה בחוף ג'ונו במהלך הפלישה לנורמנדי.

ביוגרפיה
--------

רוד קלר נולד בטטברי, אנגליה ב-2 באוקטובר 1900, ונכנס למכללה הצבאית המלכותית בקינגסטון, אונטריו, בשנים האחרונות של מלחמת העולם הראשונה. עם סיום לימודיו הצטרף לרגימנט חיל הרגלים הקנדי של הנסיכה פטרישיה, אחד הרגימנטים של הכוח הקבוע הקנדי. כמו קצינים קנדים מבטיחים רבים אחרים של אותה תקופה, הוא למד במכללה לפיקוד ומטה, קימברלי באנגליה.

כאשר קנדה יצאה למלחמה, נשלח רוד קלר מעבר לים כקצין אג"ם של חטיבה. הוא מונה למפקד על רגימנט חיל הרגלים הקנדי של הנסיכה פטרישיה בשנת 1941 ומספר חודשים לאחר מכן מונה למפקד חטיבת הרגלים הקנדית הראשונה. קלר הועלה לדרגת מייג'ור גנרל, וב-8 בספטמבר 1942 מונה למפקד הדיוויזיה הקנדית השלישית. קלר היה פופולרי בקרב כוחותיו, שהעריכו את נימוסיו ואת שפתו המדוברת; עם זאת, בעיית שתייה וכמה הפרות של אמצעי אבטחה לפני ה-D-Day עלו לו בתמיכה של הקצינים הבכירים.

במהלך החודש הראשון של המערכה בנורמנדי צוין כי הוא "קופצני ומתוח נורא". הממונים עליו בקורפוס הבריטי הראשון ובארמייה הבריטית השנייה ראו אותו כלא כשיר לפיקוד על הדיוויזיה, אולם גאי סיימונס, שהיה אמור לפקד על הקורפוס הקנדי השני עם הפעלתו בנורמנדי, דרש לתת לו להמשיך בתפקידו, ואפילו סירב להתפטרות של קלר שהודה בעצמו במתח. במהלך הקרב על קן, קלר טיפל בצורה גרועה במבצע ווינדזור, ושלח חטיבה מחוזקת לבצע פעולה אוגדתית והאציל את התכנון לאחת מחטיבותיו.

למרות התלונות המתמשכות מלמעלה ולמטה, סיימונס, והגנרל הארי קריראר, סירבו להקל עליו. הגורל התערב כשנפצע מאש ידידותית ב-8 באוגוסט. מפציצים אמריקאים הפציצו בטעות את מטה החטיבה שלו במהלך מבצע טוטלייז. קלר לא קיבל שום פיקוד צבאי פעיל נוסף. הוא נפטר עשר שנים לאחר מכן, ב-21 ביוני 1954, בעת ביקור בנורמנדי.

הערות שוליים
------------

1. 1 2  Reid, Brian *No Holding Back*.
2. ↑  C.P. Stacey, *Official History of the Canadian Army in the Second World War* Volume II: The Victory Campaign.
**אדוארד פון גבהרדט** (בגרמנית: **Eduard von Gebhardt**‏; 13 ביוני 1838 – 3 בפברואר 1925), היה צייר גרמני ופרופסור באקדמיה לאמנות בדיסלדורף.

ביוגרפיה
--------

גבהרדט היה בנו של פרדיננד תיאודור פון גבהרדט (1803–1869), ווילהלמין (1808–1880), המכונה מינה. לאחר התיכון הוא למד באקדמיה של סנט פטרסבורג במשך שלוש שנים מגיל 16 ובילה שנתיים בטיולים ובכן שהה בקרלסרוהה, שם למד בבית ספר לאמנות.

בשנת 1860 הגיע לדיסלדורף, שם הפך לתלמידו של וילהלם זון והחליט להישאר בדיסלדורף כשכנו המיידי של זון שלידם גרו ציירים נוספים. בקיץ 1872 נישא גבהרדט לקלרה יונגניק (1851–1897).

גבהרדט הפך לפרופסור באקדמיה של דיסלדורף בשנת 1873 והכשיר סטודנטים רבים. לרגל יום הולדתו ה -70 ארגנה גלריה אדוארד שולט בברלין, תערוכת גדולה לכבודו. גבהרדט קיבל מדליית זהב בתערוכת האמנות הגדולה בברלין בשנת 1918, והעיר דיסלדורף העניקה לו אזרחות כבוד.

הוא נפטר בשנת 1925.

קברו של גבהרדט נמצא בבית הקברות הצפוני בדיסלדורף.

יצירה
-----

נטייתו לציור פנתה מלכתחילה לנושאים דתיים, אך הוא רצה לתת לציור הדתי תוכן לאומי בקשר לתפיסת האמנות הריאליסטית בתקופתו. הוא טיפל בסצינות המקראיות מנקודת מבטם של המאסטרים ההולנדים והגרמנים במאות ה-15 וה-16. הוא העניק לדמויות לא רק את המראה של אנשי התקופה ההיא, אלא גם אפיין אותם על פי הדפוסים האמנותיים של אותו הזמן.

הוא צייר סצנות מן הרפורמציה, ובמנזר הסיסטרסיאני לשעבר בלוקום ניתן לראות שישה ציורי קיר: "סצנות מחיי המשיח". ציורי קיר של נושאים דומים ניתן למצוא בכנסייה בדיסלדורף.

גבהרדט צייר גם דיוקנאות רבים וטובים, וזכה במדליית זהב בברלין, דרזדן, מינכן, וינה ופריז; ונבחר לחבר באקדמיות אנטוורפן, ברלין, בריסל, מינכן ווינה.

גלריה
-----

* איכר אסטוניאיכר אסטוני
* התחיה של לזרוסהתחיה של לזרוס
* דיוקן אישהדיוקן אישה
* דיוקן של גברדיוקן של גבר

קישורים חיצוניים
----------------

ויקישיתוף מדיה וקבצים בנושא **אדוארד פון גבהרדט** בוויקישיתוף

הערות שוליים
------------

1. ↑  Heinrich J. Schmidt: Eduard von Gebhard in: Neue Deutsche Biographie 6 (1964), S. 119–120
2. ↑  Eintrag zu Eduard Gebhardt.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007434286805171
* GND: 118716611
* ISNI: 0000 0000 8416 6323
* LCCN: n92075718
* NKC: hka20211119312
* NLP: a0000002258332
* RKD: 30551
* SNAC: w69c8pjw
* SUDOC: 195717023
* ULAN: 500025518
* VIAF: 121598786
* WorldCat: lccn-n92075718

 |
כמהוני שוקולד עם חמאת בוטנים
**כמהוני שוקולד,** או **טראפלים** (מצרפתית: **Truffle**), הם כדורי שוקולד עשירים שהומצאו בצרפת ונקראים על שם פטריית הכמהין בשל הדמיון החיצוני ביניהם. האקדמיה ללשון העברית קראה לשוקולד בשם **כְּמֵהוֹן שׁוֹקוֹלָד**, עקב הדמיון לפטריית הכמהה וגם בשל הטעם המתוק המעורר כמיהה.

הרכב
----

הטראפלים עשויים משוקולד מומס מעורב עם שמנת מתוקה (גנאש). לעיתים מוסיפים לתערובת חמאה או חלמונים להענקת מרקם קרמי וגם חומרי טעם שונים כגון ליקרים, קליפות תפוז או לימון, מחיות פרי או אגוזים שונים, תבלינים. 

לאחר שנותנים לתערובת להתקשות מעט, יוצרים ממנה כדורים, אותם אפשר להגיש כמו שהם או לצפות אותם בקקאו, אבקת סוכר או קוקוס טחון, ויש שאף טובלים אותם בשוקולד מטומפרר ולאחר מכן מצפים בקקאו.

ראו גם
------

* כדור שוקולד
* גנאש

קישורים חיצוניים
----------------

ויקישיתוף מדיה וקבצים בנושא **טראפל** בוויקישיתוף
* סיליה רגב, כדורי שוקולד (טראפלס), באתר nrg
* תגית טראפלס, באתר ynet

הערות שוליים
------------

1. ↑  החלטות האקדמיה בישיבתה האחרונה (מרחשוון תשע"ט, אוקטובר 2018), באתר האקדמיה ללשון העברית, 7 באוקטובר 2018

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007539443205171
* LCCN: sh91005396

 |
**ג'ני קריניאן** (בצרפתית: **Jennie Carignan**) היא לוטננט גנרל בצבא קנדה אשר משמשת כראש מחלקת ההתנהלות המקצועית והתרבות בצבא.

ביוגרפיה
--------

קריניאן גדלה בקוויבק במשפחה דוברת צרפתית. ב-1986 היא התגייסה לצבא קנדה והשלימה תואר בהנדסה במכללה הצבאית המלכותית בסנט-ז'אן. ב-1993 הוצבה ברמת הגולן יחד עם כוח אונדו"ף. ב-1995 היא הייתה אמורה להישלח גם לבוסניה והרצגובינה במסגרת כוח הייצוב, אולם מכיוון שנכנסה להריון נאלצה לחזור לקנדה. ב-1999 השלימה תואר שני במנהל עסקים באוניברסיטת לאוול. במקביל החלה ללמוד במכללת הפיקוד והמטה של צבא ארצות הברית. ב-2002 יצאה לבסוף לבוסניה ועסקה בפינוי מוקשים. ב-2003 מונתה כסגנית מפקד גדוד ההנדסה הקרבית ה-5. ב-2005 הועלתה לדרגת לוטננט קולונל.

במשך תקופה קצרה שימשה כמדריכה במכללת הפיקוד והמטה של צבא קנדה בקינגסטון, וב-2008 מונתה למפקדת גדוד ההנדסה הקרבית ה-5. ב-2009 נשלחו היא וחייליה לאפגניסטן כחלק מכוח המשימה בקנדהאר. ב-2010 חזרה לקנדה ומונתה לסגנית מפקד קבוצת הבריגדות הממוכנות ה-5. היא הועלתה לדרגת קולונל ביוני 2011 ומונתה לראש הסגל המרכזי של כוח המשימה המשותף. היא נבחרה לאחת מ-100 הנשים החזקות ביותר בקנדה על ידי רשת הנשים המנהלות בשנת 2011. ביולי 2013, היא מונתה למפקדת המכללה הצבאית המלכותית סנט-ז'אן. ב-15 ביוני 2016 היא הועלתה לדרגת בריגדיר גנרל. ב-15 ביוני 2016 היא מונתה לראש מטה המבצעים של הצבא. היא האשה הקנדית הראשונה שהגיעה לדרגת גנרל בזרוע המבצעית (ולא הטכנית). ב-15 באוגוסט 2019 היא הועלתה לדרגת מייג'ור גנרל ומונתה למפקדת הכוחות הקנדיים בעיראק. ב-2021 היא הועלתה לדרגת לוטננט גנרל ומונתה לראש מחלקת ההתנהלות המקצועית והתרבות בצבא.

חיים אישיים
-----------

ב-1990 נישאה קריניאן לאריק לפרנסואה, עמו שרתה באותה מחלקה בצבא ולמדה עמו בחוג לריקודים סלוניים. בהמשך פרש אריק מהצבא כדי לגדל את ארבעת ילדיהם. שניים מהילדים, בן ובת, משרתים גם בצבא.

קישורים חיצוניים
----------------

* 
* ג'ני קריניאן באתר צבא קנדה
* ג'ני קריניאן באתר הזיכרון הקנדי
**פרדריק וילהלם בול-הנסן** (בנורווגית: **Fredrik Vilhelm Bull-Hansen**; ‏2 באוגוסט 1927 – 1 במרץ 2018) היה גנרל נורווגי אשר שימש כראש ההגנה (מקביל לרמטכ"ל) של צבא נורווגיה בין 1984–1987.

ביוגרפיה
--------

בול-הנסן נולד בסקיין ב-2 באוגוסט 1927. הוא למד בבית הספר לארטילריה, ואז במכללת הסגל של הצבא הבריטי ובמכללת המלחמה של נאט"ו ברומא. בין השנים 1967–1968 הוא עבד כעמית מחקר במכון הנורווגי למדיניות חוץ (NUPI). בין השנים 1951–1952 הוא שרת בבריגדה הגרמנית, ובין 1956-1957 שרת בכוח החירום של האומות המאוחדות בחצי האי סיני. בין 1970-1973 שימש כנספח צבאי בפינלנד. בין 1973–1975 שימש כמפקד בית הספר לסגל הצבאי.

בין 1977-1979 שימש בול-הנסן כמפקד שירות הביון הנורווגי. בין 1979–1981 שימש כמפקד כוחות ההגנה בצפון נורווגיה. ב-1981 הוא מונה למפקד הראשון של כוח המשקיפים הרב-לאומי, ושימש בתפקיד זה עד 1984, אז מונה לראש ההגנה (מקביל לרמטכ"ל). הוא שימש בתפקיד עד פרישתו ב-1987.

לאחר פרישתו חי באוסלו עד מותו ב-1 במרץ 2018.

קישורים חיצוניים
----------------

* פרדריק בול-הנסן באתר Store norske leksikon

|  |  |
| --- | --- |
| בקרת זהויות עריכת הנתון בוויקינתונים | 
* GND: 170793796
* ISNI: 0000 0000 3391 8273
* LCCN: n97069760
* VIAF: 58366580
* WorldCat: lccn-n97069760

 |
**מיטיה מורץ** (בסלובנית: **Mitja Mörec**; נולד ב-21 בפברואר 1983) הוא כדורגלן עבר סלובני ששיחק בעמדת הבלם וכיום מאמן את פלורידסדורף.

קריירת מועדונים
---------------

מורץ התחיל את הקריירה שלו בקבוצת הכדורגל של נ.ק. מורה במדיה שיחק שנתיים. בשנת 2002 הצטרף לשטורם גראץ מליגת העל האוסטרית. תחילה שיחק בקבוצת המילואים של המועדון וב-4 באפריל 2004 ערך את הופעת הבכורה שלו בקבוצה הבוגרת בהפסד 3-1 לאוסטריה וינה.

בקיץ 2007 מורץ חתם במכבי הרצליה מליגת העל במדיה רשם 29 משחקי ליגה. בסיום העונה ירדה הרצליה ללאומית ומורץ שוחרר מהמועדון.

בקיץ 2008 הצטרף לצסק"א סופיה מליגת העל הבולגרית, ובינואר 2009 חצה את הכביש וחתם בסלביה סופיה.

בהמשך הקריירה שיחק בפאנטוליקוס, לינגבי, דן האג, מורה 05, קייסר, רוואן באקו, הואן אנך גיה לי ובאד ראדקרסבורג.

בקיץ 2018 מונה למאמן קבוצת הנערים פאבוריטן וכעבור שנה חזר מפרישה לשחק עונה אחת עבור המועדון. בין היתר שימש כעוזר מאמן בויינרברג ופלורידסדורף, אותה הוא מאמן כיום.

קריירה בינלאומית
----------------

ב-6 ביוני 2007 ערך את הופעת הבכורה שלו בנבחרת סלובניה בהפסד 2-0 לרומניה. לזכותו, עוד 13 הופעות בנבחרת, אותם רשם עד פברואר 2009.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל המאמן, באתר Transfermarkt

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מיטיה מורץ"**.
פנקייק תפוחי אדמה עם גולאש חריף ( Placki ziemniaczane z gulaszem na ostro) מוגש עם בונדז (גבינת חלב כבשים) ושמנת חמוצה (אולי מעורבת עם יוגורט) במסעדה בזאקופנה, פולין
**בּּוּנְדז** (בפולנית: **Bundz**; הידוע גם כ-**bunc**; בניב Podhale; ובאוקראינית: **budz**) היא גבינת חלב כבשים פולנית ואוקראינית. היא מיוצרת באופן מסורתי בהרי פולין-Bieszczady, בפודהאלה (Podhale) ובאוקראינה.

הייצור
------

הגבינה מזכירה גבינת קוטג' בטעמה ובמרקמה, ובעלת טעם עדין ורענן.

תהליך הייצור של הבונדז נראה בשלב הראשון זהה לייצור גבינת אושטפוק (oscypek). החלב שנמזג לתוך ה"פוטארה" (כד גדול) חלקי, מה שאומר שהחלבון קטוע על ידי אנזימים הכלולים באנזים הגבנה שמוסף לחלב, אנזים הגבנה זה מופק מקיבות של עגלים צעירים. לאחר מכן מבשלים את הגבינה המוקרשת במשך כמה דקות בטמפרטורה של כ-70 מעלות צלזיוס. את הגבינה מסננים דרך בד קנבס בצורת גושים גדולים. כתוצאה, מתקבלת גבינה עדינה. 

שארית מי גבינה שנוצרת בייצור בונדז משמשת להכנת משקה חמוץ פולני מסורתי הנקרא ז'ִינְצִ'יצָה (בפולנית żętyca).

ראו גם
------

* ברינדזה (Bryndza Podhalańska), סוג פולני של גבינה רכה מחלב כבשים.
* Oscypek, גבינה קשה מעושנת, מיוצרת בפולין מחלב כבשים מלוח

קישורים חיצוניים
----------------

ויקישיתוף מדיה וקבצים בנושא **בונדז** בוויקישיתוף

הערות שוליים
------------

1. ↑  "ТОП-5 молочних продуктів Карпат і секрети їхнього приготування". *Українська правда \_Життя*. נבדק ב-2023-05-01.
2. ↑   Juliet Harbutt. World Cheese Book. ̻2015. 352 pag. מסת"ב 9781465436054, מסת"ב 9781465436054
3. ↑  Christian Callec. Complete Encyclopedia of Cheese. 2002. 256 pag. מסת"ב 9789036615990, מסת"ב 9789036615990
4. ↑  European Commission (2007-06-11). "Commission Regulation (EC) No 642/2007 of 11 June 2007 registering a name in the Register of protected designations of origin and protected geographical indications Bryndza Podhalańska (PDO)".
**קרל הילמר לנארט ליונג** (בשוודית: **Karl Hilmer Lennart Ljung**;‏ 13 במרץ 1921 - 19 בנובמבר 1990) היה גנרל שוודי אשר היה המפקד העליון (מקביל לרמטכ"ל) השישי של צבא שוודיה.

ביוגרפיה
--------

ליונג נולד בסולפטיה ב-13 במרץ 1921. אביו היה האופטמן בצבא השוודי. הוא סיים את לימודיו ב-1941 וב-1944 התגייס לצבא והוסמך כלויטננט משנה. בין 1952-1954 הוא למד במכללת הסגל של הצבא השוודי. ב-1953 הוא הועלה לדרגת האופטמן ועבר קורס במכללת הפיקוד והמטה של ארצות הברית בפורט ליוונוורת, קנזס. ב-1960 הוא הוצב ברגימנט הרגלים הצפוני של סקניה. בין 1962–1963 הא עבד כמורה במכללת הסגל של הצבא השוודי. ב-1964 הוא הועלה לדרגת אוברסט-לויטננט והוצב ברגימנט גוטלנד. ב-1966 הוא הועלה לדרגת אוברסט. ב-1968 הוא מונה למפקד רגימנט אפלנד, וב-1971 הועבר לתפקיד מפקד המחוז הצבאי המזרחי. ב-1972 הוא הועלה לדרגת גנרל-מאיור. ב-1974 הוא הועבר לפקד על המחוז הצבאי המערבי. ב-1976 הוא הועלה לדרגת גנרל-לויטננט.

ב-30 בספטמבר 1978 מונה ליונג למפקד העליון (מקביל לרמטכ"ל). בתקופת כהונתו הוא נאלץ להתמודד עם "ציד הצוללות" - באוקטובר 1981, הצוללת הסובייטית U 137 חדרה למים הטריטוריאלים של שוודיה, ועלתה על שרטון בארכיפלג בלקיניה. אירוע זה גרם לבהלה המונית בשוודיה, ומאז ועד סוף שנות ה-80 דווח על מקרים רבים שבהם צוללות, לכאורה סובייטיות, חדרו למימי שוודיה. חיל הים השוודי נאלץ להגביר את מאמציו בתחום הלוחמה נגד צוללות, ומראה מסוקים ימיים משליכים פצצות עומק בסמוך לחוף, הפך לדבר שבשגרה ונותר אחד הדימויים האייקוניים ביותר של המלחמה הקרה בתודעה השוודית. למרות זאת, ליונג החליט לנטוש את שיתוף הפעולה החשאי של שוודיה עם נאט"ו.

ב-30 בספטמבר 1986 סיים ליונג את תפקידו ומונה לראש המטה הצבאי של הוד מלכותו. הוא נפטר בסטוקהולם ב-19 בנובמבר 1990.

קישורים חיצוניים
----------------

ויקישיתוף מדיה וקבצים בנושא **לנארט ליונג** בוויקישיתוף
* לנארט ליונג באתר gravar

|  |  |
| --- | --- |
| בקרת זהויות עריכת הנתון בוויקינתונים | 
* KulturNav: 017459e9-100f-4e9d-bfd6-8f8f7e69575e

 |
**מרים חָנוּן** (נולדה ב-6 ביולי 1994) היא כדורסלנית ישראלית המשחקת בנבחרת הנשים של ישראל ומשנת 2022 בקבוצת ב.מ.ס. הרלב (אנ') מהליגה המקצוענית הראשונה של דנמרק.

קורות חיים
----------

חנון נולדה בכפר דֶבֵּל שבדרום לבנון, בת למשפחת קצין בצבא דרום לבנון, שעקרה בהליכה רגלית אל מעבר לגבול, ומשם לנהריה. זאת בעת נסיגת צה"ל מלבנון בשנת 2000. היא החלה לשחק כדורסל בקבוצת הנערות של הפועל נהריה ולאחר מכן בקבוצת הבוגרות שלה, זאת על אף התנגדותו של אביה לאורך רוב דרכה. בשנת 2013 קיבלה מלגה לשחק בארצות הברית ושיחקה שם עד שנת 2015 בקבוצת הנשים של אוניברסיטת מדינת ג'ורג'יה (אנ'), ארצות הברית ואז עברה לשחק באקרד קולג' (אנ') עד שנת 2017, שם הייתה שותפה לאליפות הקונפרנס באותה שנה. בשנה זו חזרה לארץ והצטרפה בקבוצת בנות הרצליה לשתי עונות, ולאחר מכן לשתי עונות בקבוצת א.ס. רמת השרון, ולבסוף בעונת 2021-22 לאליצור רמלה, איתה זכתה באליפות המדינה ושיחקה גם במסגרת היורוקאפ.

היא ייצגה את ישראל במסגרת נבחרות הנשים למיניהן כדלקמן: נבחרת הקדטיות במסגרת אליפות אירופה דרג ב' במקדוניה 2010; נבחרת הנערות עם שתי אליפויות אירופה דרג ב' בשנים 2011 ו-2012; עם נבחרת העתודה בשתי אליפויות אירופה דרג ב' בשנים 2013 ו-2014 ועם נבחרת הבוגרות במוקדמות אליפות אירופה בשנים 2020 ו-2021. הממוצעים הטובים ביותר שלה היו עם נבחרת העתודה ב-2014: 7.6 נקודות, 5.4 ריבאונדים, 1.1 אסיסטים ב-25 דקות.

ב-11 אוגוסט 2022 יצאה הודעה שחנון מצטרפת לקבוצת הנשים של קבוצת ב.מ.ס. הרלב מהליגה המקצוענית הראשונה של דנמרק.

קישורים חיצוניים
----------------

* מרים חנון, באתר מנהלת הליגה
* Mariam Hannoun #5 2020 2021 Highlights, סרטון יוטיוב, 6 יוני, 2021
* מלבנון באהבה: הכדורסלנית מרים חנון. כתבת כאן 11 בהרצה, 2018.
* ליגה אחרת - בחורה כארז. עודד גוברשטין, ערוץ ספורט ישיר HD5

הערות שוליים
------------

1. 1 2  מיה איידן, הבריחה, הקושי של הוריה – והכדורסל: הלבנונית שהפכה לכוכבת נבחרת ישראל, באתר חדשות 13, 18 בדצמבר 2021
2. 1 2 3 4  מרים חנון, באתר BLUE & WHITE Basketball Players Agency
3. ↑  2016-17 Women's Basketball Roster, Eckerd College, 2017
4. ↑  DII Basketball: Eckerd wins Sunshine State Conference Championship, NCAA - National Collegiate Athletic Association, March 5, 2017, ‏5 מרץ, 2017.
5. 1 2  איתי קאשי, ‏יוצאת לאירופה: מרים חנון עברה לדנמרק, באתר ערוץ הספורט, 11 באוגוסט 2022
**שמואל פרוכטר (פרי)** (1931 – 21 בנובמבר 1968) היה ספורטאי ספורט נכים ישראלי, מנציגיה הראשונים של ישראל במשחקים הפאראלימפיים ומייסד ארגון נכי תאונות העבודה בישראל.

בנו של הרב שוחט ובודק אברהם פרוכטר. נולד בסוצ'אבה, רומניה ועלה לישראל בשנת 1948 לאחר שהות במחנות המעצר בקפריסין. לאחר שירותו הצבאי החל לעבוד בבניין אך כעבור זמן קצר נפגע בתאונת עבודה. פרוכטר סבל משיתוק בשתי רגליו והיה מרותק לכיסא גלגלים.

בשנת 1957 הקים את ארגון נכי תאונות העבודה בישראל ועמד בראשו. הארגון שם בראש מטרותיו את שיקום הנכים והחזרתם למעגל היצרני. על כך אמר פרוכטר בשנת 1964: "נכה העבודה לא סיים את חייו! הוא רוצה להרגיש שרואים בו אדם בעל יכולת! הוא משתוקק לחוש בכך, שאין רואים אותו כנטל קשה על שכם הציבור! הוא רוצה רק להוכיח – גם לעצמו, גם לרעייתו, גם לילדיו, לכולם – שהוא חלק מתוך הציבור, שהוא עוד בן אדם! הוא זקוק רק להזדמנות הסבירה. תנו לו את ההזדמנות הזאת – והוא ילמד מחדש איך מחייכים בעולמנו! המושג מוגבל – הוא כיום מורשת העבר. זוהי רק שאלה של סיווג נכון במקום העבודה המתאים".

הארגון נאבק בין היתר על השוואת זכויותיהם של נכי תאונות העבודה לזכויות נכי צה"ל ובשיתוף עם מרכז הקואופרציה הקים הארגון את הקואופרטיב הראשון של נכים.

הוא צורף כנציג אילנשיל פוליו אל נבחרת ישראל בכדורסל כיסאות גלגלים שהתחרתה באולימפיאדת הנכים רומא (1960). יחד עם הנבחרת זכה במדליית ארד.

פרוכטר עבד במרכזייה הטלפונית של עיריית בני ברק.

ב-21 בנובמבר 1968 לקה בשבץ ונפטר. הוא הובא למנוחות בבית העלמין קריית שאול.

היה נשוי ואב לשתי בנות.

הערות שוליים
------------

1. ↑  שמואל פרוכטר ז"ל, הצופה, 27 בנובמבר 1968
2. ↑  צבי בהר, שמואל פרי (פרוכטר), דבר, 20 בינואר 1969
3. ↑  דב גולדשטיין, "המקצוע":משותק בכסא גלגלים, מעריב, 25 במרץ 1963
4. ↑  נכי תאונות עבודה יצרו "אבא" לעצמם, מעריב, 21 במרץ 1957
5. ↑  שמואל פרוכטר, נכי תאונות עבודה, הארץ, 29 במרץ 1960
6. ↑  דב גולדשטיין, "אנחנו לא רוצים להיות מקרים סוציאליים", מעריב, 22 בינואר 1964
7. ↑  נכי תאונות עבודה תובעים הקלות בדומה לנכי צה"ל, חרות, 5 בספטמבר 1965
8. ↑  נכי אילנשיל – לאולימפיאדת הנכים ברומא, על המשמר, 15 בספטמבר 1960
9. ↑  שמואל פרוכטר ז"ל, הצופה, 22 בנובמבר 1968

|  משלחת ישראל למשחקים הפאראלימפיים רומא (1960)  |
| --- |
|   **אתלטיקה** | צבי בן-צבי • יגאל פרג'ון |
| טניס שולחן  **טניס שולחן** | מיקי אבלס • מדליית כסף למתי אנג'ל מתי אנג'ל • אהרון קירשנר |
|   **כדורסל** | מדליית ארד לנבחרת ישראל בכדורסל נבחרת ישראל בכדורסל (משה בורשטיין, מיכאל בן-נפתלי, צבי בן-צבי, ישראל גלובוס, ראובן חברון, שמחה לוסטיג, משה פלד, שמואל פרוכטר, אהרון קירשנר, נפתלי רוסמן) |
|   **שחייה** | מדליית כסף למתי אנג'ל מתי אנג'ל • מדליית ארד לישראל גלובוס ישראל גלובוס • מדליית ארד להדוויג לנג הדוויג לנג |
**הראלד סונד** (בנורווגית: **Harald Sunde**; ‏נולד ב-9 במרץ 1954) היה גנרל נורווגי אשר שימש כראש ההגנה (מקביל לרמטכ"ל) של צבא נורווגיה בין 2009–2013.

ביוגרפיה
--------

סונד נולד בהורדל ב-9 במרץ 1954. ב-1973 הוא החל ללמוד בבית הספר הצבאי לפרשים והיה התלמיד המצטיין במחזור. ב-1974 הוא הוצב בבריגדה הצפונית, ולאחר מכן חזר לבית הספר לפרשים, כמדריך. ב-1976 הוא החל ללמוד בבית הספר למלחמה, וב-1979 הועלה לדרגת לויטננט. ב-1983 הוא הועלה לדרגת קפטן. בין 1987–1989 הוא למד במכללת הבונדסוור בהמבורג והועלה לדרגת מאיור. ב-1992 הוא הועלה לדרגת אוברסט-לויטננט ומונה למפקד פיקוד המבצעים המיוחדים. ב-1996 הוא נשלח לבוסניה והרצגובינה במסגרת כוח האכיפה. ב-1999 למד במכללת המלחמה של צבא ארצות הברית. בשנת 2000 הוא הועלה לדרגת בריגדירן-גנרל.

בשנת 2003 הוא הועלה לדרגת גנרל-מאיור ומונה למפקד זרוע היבשה. ב-1 באוגוסט 2005 מונה לראש המחלקה למבצעים ותכנון חירום במשרד ההגנה. ב-15 בנובמבר 2006 קודם לדרגת גנרל-לויטננט. ב-30 בספטמבר 2009 הוא הועלה לדרגת גנרל ומונה לראש ההגנה (מקביל לרמטכ"ל). ב-19 בנובמבר 2013 הוא סיים את תפקידו ופרש מהצבא.

קישורים חיצוניים
----------------

ויקישיתוף מדיה וקבצים בנושא **הראלד סונד** בוויקישיתוף
* הראלד סונד באתר נאט"ו

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 241149106032568490907
* WorldCat: viaf-241149106032568490907

 |
**רצח היליאל זאנון** הוא אירוע טרור שהתרחש ב-26 ביולי 1963. היליאל, בן ה-13, נהרג בנגב מאש מסתננים פלסטינים שהגיעו מדרום הר חברון שבשליטת ירדן. אמו נפצעה קשה וחלק מרכושם נבזז.

הרצח
----

הרצח התרחש במאהל השבט הבדואי אבו מועמר בחירבת אום חשרם, ליד קיבוץ שובל. בליל שבת הגיעו למקום שלושה מסתננים שבאו משטחי הגדה המערבית שבשליטת ירדן. המסתננים ירו אל אוהלי השבט, ולפי גרסה אחרת אף נכנסו לאחד מהם וירו בתוכו. מהירי נהרג הנער היליאל זאנון ואילו אמו עטשה נפצעה.

המסתננים שדדו 17 ראשי צאן של השבט והסתלקו.

אבי המשפחה הזעיק אמבולנס משובל, אשר הוביל את האם הפצועה לטיפול בבית החולים המרכזי לנגב בבאר שבע.

לאחר הרצח
---------

בחקירה שנערכה לאחר הרצח מצא גשש כי עקבות המסתננים והצאן הגנוב הובילו אל הכפר דורא.

היליאל זאנון הוכר כאזרח נפגע פעולת איבה.

אירוע זה מצטרף לסדרת אירועי הטרור נגד ישראלים בישראל בשנות ה-50 ובשנות ה-60 שבעקבותן יצאה ישראל לפעולות התגמול.

קישורים חיצוניים
----------------

* היליאל זאנון, באתר לזכר האזרחים נפגעי פעולות איבה
* ידיעות מאתר עיתונות יהודית היסטורית:
	+ ילד בדואי נהרג ע"י מסתננים, הצופה, 28 ביולי 1963
	+ עזרא ינוב, עקבות רוצחי הנער הבדואי הובילו לגבול ירדן, מעריב, 28 ביולי 1963
**אנגוס ג'ון קמפבל** (באנגלית: **Angus John Campbell**) הוא גנרל אוסטרלי המשמש כראש כוחות ההגנה (מקביל לרמטכ"ל) של כוחות ההגנה של אוסטרליה מאז 6 ביולי 2018.

ביוגרפיה
--------

קמפבל למד בקולג' סנט גרגורי, בקמפבלטאון לפני שנכנס לקולג' הצבאי המלכותי בדאנטרון ב-1981. ב-1984 הוא נכנס לשירות פעיל כלוטננט בצבא אוסטרליה. בתחילה שרת בגדוד השלישי של הרגימנט המלכותי האוסטרלי ולאחר מכן עבר לשירות האוויר המיוחד של אוסטרליה. לאחר מכן חזר לרגימנט המלכותי האוסטרלי ושימש כמפקד הגדוד השני שלו. הוא לחם יחד עם הגדוד כחלק מכוח המשימה הבינלאומי של האו"ם במזרח טימור. ב-2003 הפך לחבר במסדר אוסטרליה. ב-2005 עזב את הצבא ושימש כמזכיר בכיר במשרד לביטחון לאומי. בהמשך הפך לסגן היועץ לביטחון לאומי.

ב-2010 הוא חזר לצבא, וב-2011 מונה למפקד כל הכוחות האוסטרליים במזרח התיכון כולל אפגניסטן. בפברואר 2012 הוא מונה לסגן ראש הצבא. ב-19 בספטמבר 2013 הוא הועלה לדרגת לוטננט גנרל ומונה למפקח על מבצע ריבונות בגבולות אותו יזמה ממשלת אוסטרליה במטרה לעצור את ההגירה למדינה. במרץ 2015 הוא מונה לראש הצבא, וב-6 ביולי 2018 מונה לראש כוחות ההגנה.

קישורים חיצוניים
----------------

ויקישיתוף מדיה וקבצים בנושא **אנגוס קמפבל** בוויקישיתוף

* אנגוס קמפבל באתר ממשלת אוסטרליה
* אנגוס קמפבל באתר צבא אוסטרליה

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אנגוס קמפבל"**.
תצפית על אוביטה מהחוף הדרומי של העיר לימון
**אוביטה** או **איסלה אוביטה** (מספרדית: "אי הענבים הקטן") הוא אי קטן בגודל של קצת פחות מקילומטר רבוע סמוך מול הנמל של העיר לימון בחוף הקריבי של קוסטה ריקה. אורכו של האי 420 מטרים מצפון לדרום ורוחבו 315 מטרים מצפון־מערב לדרום־מזרח.  הוא לא מיושב, אבל יש מבנה אחד על האי ומזח קטן. אפשר להגיע אל האי בסירה שיוצאת מאחד מרציפי הדיג על נהר ה-Cienguita.

שם האי
------

לאוביטה היו כמה שמות במהלך השנים. בשנת 1986 אישרה הוועדה הלאומית לשמות בקוסטה ריקה את השם האי קיריברי (Quiribrí), והאקדמיה לגיאוגרפיה והיסטוריה של קוסטה ריקה ביקשו שהשינוי של השם יפורסם ב-2002 במהלך יום השנה ה-500 להגעתו של כריסטופר קולומבוס לאי. קיריברי הוא כעת השם הרשמי של האי אך נעשה בו שימוש לעתים רחוקות. המקומיים קוראים לו עדיין איסלה אוביטה והשם הזה אפילו מופיע במפות ממשלתיות רשמיות.

היסטוריה
--------

כריסטופר קולומבוס עגן את ספינותיו באי לצורך תיקונים במהלך מסעו האחרון לאמריקה ב-1502, ונתן לאי את השם "לה וֶרְטַה" (La Huerta; בספרדית: "הבוסתן").  במהלך הביקור בן השבועיים נוצר קשר עם הילידים, שקיבלו את פני האירופים הלבושים בבגדי זהב, וזו הייתה הסיבה שיש מי שחושב שקוסטה ריקה נקראה על ידי קולומבוס כך (הביטוי קוסטה ריקה בספרדית הוא "חוף עשיר"), שם בו למעשה השתמשו לראשונה באאודיינסיה המלכותית של פנמה בשנת 1538.

שרידי המנזר הישן שנבנה בשנת 1886 עדיין קיימים. אל קיריברי הובאו לבידוד חולים רבים שסבלו ממחלות מדבקות חשוכות מרפא כמו קדחת צהובה, צרעת, שחפת. ההערכה היא שלפחות 150 בני אדם מתו באי.

קישורים חיצוניים
----------------

ויקישיתוף מדיה וקבצים בנושא **אוביטה** בוויקישיתוף

הערות שוליים
------------

1. ↑  Ray, R. C. (1890), *The navigation of the Caribbean Sea and the Gulf of Mexico*, vol. 2 (2nd. ed.), Washington: Government Printing Office, p. 163
2. ↑  ACADEMIA DE GEOGRAFIA E HISTORIA DE COSTA RICA. "MEMORIA DEDICADA A LA CONMEMORACIÓN DE SUS 70 AÑOS" (PDF) (בספרדית).
3. ↑  העיר פוארטו לימון, באתר קוסטה ריקה
4. ↑  Baker, Christopher P. (2007), *Costa Rica* (6th. ed.), Emeryville, California: Avalon Travel, p. 179, ISBN 978-1-56691-847-3
5. ↑  Laura Alvarado, Discover Uvita Island, Costa Rica, Costa Rica Star News
**סטיוארט מונץ'** (באנגלית: **Stuart B. Munsch**, נולד ב-1962) הוא קצין בדרגת אדמירל בצי ארצות הברית המכהן כמפקד כוחות הצי בפיקוד אירופה ופיקוד אפריקה.

ביוגרפיה
--------

מונץ' גדל באוקס שבצפון דקוטה בן להורים מחנכים. ב-1985 סיים לימודי תואר ראשון בהנדסת חשמל באקדמיה הימית של ארצות הברית. במהלך לימודיו היה נשיא המחזור, ספורטאי מצטיין ואלוף המכללות בארצות הברית בקליעה באקדח. הוא זכה במלגת רודס ובמסגרתה סיים תואר שני באוניברסיטת אוקספורד בתוכנית פילוסופיה, כלכלה ומדע המדינה.

בתום לימודי התואר שני התגייס לצי ארצות הברית ושירת כקצין בצוללת הטילים הבליסטיים USS Will Rogers (SSBN 659) ובצוללות התקיפה מסדרת לוס אנג'לס USS Jefferson City (SSN 759) ו-USS Tucson (SSN-770). ב-1999 מונה לקצין תכנון בפיקוד האוקיינוס השקט וכעוזר למפקד הפיקוד. בתום תפקידו שימש עוזר מיוחד למזכיר מחלקת החקלאות של ארצות הברית.

בשנים 2002 עד 2005 פיקד על צוללת התקיפה USS Albuquerque (SSN 706). לאחר מכן שירת כעוזר צבאי לסגן מזכיר ההגנה וכעוזר לענייני לוחמת צוללות לראש המבצעים הימיים. ב-2008 מונה למפקד פלגה 5, פלגת הפיתוח של הצוללות. ב-2010 מונה לראש ענף אסטרטגיה בפנטגון וראש תחום לוחמת הצוללות.

ב-2013 מונה למפקד כוח הצוללות השביעי, הכוח אחראי לצוללות הפועלות במערב האוקיינוס השקט, המפרץ הפרסי, הים האדום, הים הערבי, מפרץ עומן וחלקים מהאוקיינוס ההודי.

ב-2015 שב לפנטגון ומונה לעוזר צבאי בכיר לסגן מזכיר ההגנה. ב-2018 מונה לראש אגף מבצעים ותכנון של הצי. ב-2019 ייסד את אגף פיתוח הלחימה בצי ועמד בראשו עד מינוי ב-2020 לראש אגף פיתוח הכוח במטות המשולבים במקום דניאל אודונהיו.

ביוני 2022 קודם לדרגת גנרל ומונה למפקד כוחות הצי בפיקוד אירופה ואפריקה.

נשוי לאליזבת' ואב לשניים.

קישורים חיצוניים
----------------

ויקישיתוף מדיה וקבצים בנושא **סטיוארט מונץ'** בוויקישיתוף
* ביוגרפיה באתר הצי

הערות שוליים
------------

1. ↑  32 IN U.S. NAMED RHODES SCHOLARS, ניו יורק טיימס, 17 בדצמבר 1984
2. ↑  A Short History Of The National Trophy Individual Pistol Match
**Brothers in Arms** (בתרגום חופשי מאנגלית: "אחים לנשק"), הוא סדרת משחקים המתרחשים בתקופת מלחמת העולם השנייה, הם ברובם משחקי משחק ירי בגוף ראשון, יש בסדרה זו 11 משחקים. העלילה במשחקים מתרחשת על רקע שחרור אירופה. משחק זה שוחרר בעיקר למערכות ההפעלה Microsoft Windows ו-OS X, אך גם לפלאפונים וקונסולות שונות.

משחקים
------

### (Brothers in Arms: Road to Hill 30 (2005

פותח על המנוע הגרפי Unreal Engine 2, זה היה המשחק הראשון של חברת Gearbox Software אחרי שורה ארוכה של פיתוח הרחבות למשחקים אחרים, כמו Half-Life לדוגמה. המשחק קיבל ביקורות חיוביות.

### (Brothers in Arms: Earned in Blood (2005

המשחק השני בסדרה, שוחרר כ-7 חודשים לאחר שחרור המשחק הראשון בסדרה, כמו המשחק הראשון, גם הוא קיבל ביקורות חיוביות, אך לפלייסטיישן 2 קצת פחות.

### (Brothers in Arms: D-Day (2006

 ערך מורחב – **Brothers in Arms: D-Day**  

משחק פעולה מגוף ראשון ששוחרר רק ל-Playstation Portable.

### (Brothers in Arms DS (2007

 ערך מורחב – **Brothers in Arms DS**  

משחק פעולה מגוף ראשון ששוחרר רק ל-נינטנדו DS.

### (Brothers in Arms: Art of War (2008

 ערך מורחב – **Brothers in Arms: Art of War**  

משחק פעולה מגוף ראשון ששוחרר רק ל-טלפון הסלולרי.

### (Brothers in Arms (2008

 ערך מורחב – **Brothers in Arms**  

משחק פעולה מגוף ראשון ששוחרר רק ל-טלפון הסלולרי.

### (Brothers in Arms: Hell's Highway (2008

 ערך מורחב – **Brothers in Arms: Hell's Highway**  

המשחק השביעי בסדרה, פותח על המנוע הגרפי Unreal Engine 3, שוחרר לפלטפורמות הפלייסטיישן 3, Xbox 360 וה-Microsoft Windows.

### (Brothers in Arms: Double Time (2008

 ערך מורחב – **Brothers in Arms: Double Time**  

המשחק השמיני בסדרה, פותח על המנוע הגרפי Unreal Engine 2 ושוחרר לפלטפורמות ה-Wii וה-OS X.

### (Brothers in Arms: Hour of Heroes (2008

המשחק הראשון בסדרה שפותח לטלפונים החכמים, הופץ על ידי Gameloft ולא על ידי Ubisoft.

### (Brothers in Arms 2: Global Front (2010

פותח גם לטלפונים החכמים, שוחרר הפעם גם למערכת ההפעלה Android ולא רק ל-iOS.

### (Brothers in Arms 3: Sons of War (2014

המשחק השלישי בסדרה שפותח לטלפונים החכמים, שוחרר למערכות ההפעלה Android, iOS ול-Windows Phone.

### Furious 4

המשחק Furious 4 היה אמור להיות חלק מסדרת המשחקים, אך לאחר ביקורת נוקשה מצד מעריצי המשחק, הוא בוטל ב-16 ביולי 2015.

### תכנונים

לאחר ביטול Furious 4, החברה Gearbox Software הציגה המשך חדש לסדרת המשחקים, יחד עם סדרות המשחקים Borderlands ו-Duke Nukem.

ראו גם
------

* Gearbox Software
* Gameloft

קישורים חיצוניים
----------------

* אתר המשחק

| Brothers in Arms |
| --- |
| משחקים למחשב ולקונסולות | Road to Hill 30 ‏ • Earned in Blood ‏ • Hell's Highway ‏ • Double Time |  |
| משחקים לסלולרי | D-Day ‏ • DS ‏ • Art of War ‏ • Brothers in Arms ‏ • Hour of Heroes ‏ • 2: Global Front ‏ • 3: Sons of War |
| קשורים | Gearbox Software ‏ • Gameloft ‏ • Ubisoft ‏ • Furious 4 |
**לוולה אל-עווזי** (בערבית: **لولوة العوضي**) היא מובילת חקיקה לזכויות נשים בבחריין, עורכת-דין והמזכירה הכללית של המועצה העליונה לנשים: הארגון המרכזי של נשים בבחריין. בשנת 2002 זכתה להכרה ממלכתית: קיבלה את דרגת הכבוד הבחריינית: "שרת קבינט לשם כבוד".

מהלכים שהובילה למען זכויות נשים בבחריין
---------------------------------------

לוולה אל-עווזי הייתה אחת משתי הנשים הראשונות בבחריין שהוסמכו בשנות ה-70 להיות עורכות דין בפועל בנסיכות המפרצית בחריין, האשה השנייה מבחריין שהוסמכה לכך באותה התקופה היא חיה ראשד אל-ח'ליפה, שלאחר מכן התמנתה להיות נשיאה בעצרת הכללית של האו"ם.

אל-עווזי הובילה מסע פרסום של המועצה העליונה לנשים שמטרתו הייתה לגרום לפרלמנט להנהיג 'מצב אישי' בחוק, שמשמעותו היא הגנה על זכויות נשים בסוגיות של גירושין וירושה.

מאז שנת 2002, לנשים בבחריין ישנה זכות בחירה, וזכות ולהגיש מועמדות לבחירות לפרלמנט ולבחירות המקומיות. אל-עווזי האיצה בנשים שינצלו באופן מלא את הזכויות שלהן: "נשים חייבות להיות מסוגלות לזהות את כל ההוראות הרלוונטיות לנשים הנמצאות בחוקה, ואת האמצעים שיהיו בהם כדי לממש את הזכויות הפוליטיות שלהן".

אל-עווזי הייתה דמות מפתח בגיבוש האסטרטגיה של המועצה העליונה של סיוע לנשים להגיש מועמדות לבחירות בשנת 2006 בבחריין.

עמדתה אל מול האסלאם הקיצוני
---------------------------

מאבקה למען זכויות נשים בבחריין הוביל אותה למחלוקת עם אסלאמיים קיצוניים, שהבטיחו שיהיה "דם ברחובות" אם זכויות יינתנו לנשים. אל-עווזי היא אחת מכמה מנהיגים פוליטיים בודדים בבחריין המאתגרים באופן ישיר את האיסלאמיסטים, וטוענים שהאיסלאמיסטיים אינם מכבדים זכויות נשים, ובמקום לעסוק בוויכוח מנומס, הם עוסקים בעימותים חריפים על רקע אישי. עם זאת, היא נזהרת לשמור את הדיון על הצעת החוק בתוך תחומי החוק האיסלאמי הדתי. אל-עווזי אמרה בריאיון לאתר חדשות המפרץ: "אני הייתי האשה ועורכת הדין הבחריינית הראשונה שהבינה שבשנות השבעים היו הבדלים בין פסקי ההלכה ולבין יישומם בפועל".

הכרה ממלכתית
------------

בשנת 2002 אל-עווזי קיבלה דרגת כבוד מטעם השלטון בבחריין: "שר בקבינט לשם כבוד", תפקיד שהוגדר בשנת 2002 כאשר המועצה העליונה לנשים הוקמה כחלק ממגמת הפתיחה החברתית של הממלכה המפרצית בחריין.

ראו גם
------

* זכויות האישה

לקריאה נוספת
------------

* נתן אלוף, **בחריין**: קהילה שהייתה, משרד הביטחון – ההוצאה לאור, 2007.

קישורים חיצוניים
----------------

* ג'קי חוגי, בחריין: יהודייה תכהן בפרלמנט, באתר nrg, באתר nrg, 6 בדצמבר 2006
* בחריין | היסטוריה של מחאה, הגר שיזף, קו חוץ.
* לראשונה בבחריין: אישה מונתה כחברה בממשלה, באתר ynet, 22 באפריל 2004
* ערבייה ממוצא נוצרי מונתה ליו"ר הפרלמנט בבחריין - וואלה! חדשות

הערות שוליים
------------

1. ↑  bahrainembassy, bahrainembassy, הכתבה אינה זמינה
2. ↑  TARIQ KHONJI, Personal law row spurs plea, GULF DIGITAL NEWS, ‏26/11/2005
3. ↑  Jumana Al Tamimi, Women 'should come forward to end abuse', GULF NEWS, ‏15/3/2006

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"לולווה אל-עווזי"**.
**אהמט קנן אוורן** (בטורקית: **Ahmet Kenan Evren**‏; 17 ביולי 1917 – 9 במאי 2015) היה איש צבא ומדינאי טורקי, ששימש כראש המטות המשולבים של טורקיה, ראש המדינה ונשיא טורקיה השביעי.

ביוגרפיה
--------

אוורן נולד באלאשהיר בנפת מניסה והתחנך בבית הספר הצבאי ובאקדמיה הצבאית באנקרה עד שנת 1949. הוא השתתף במלחמת קוריאה בתחילת שנות החמישים ולאחר מכן שימש בתפקידי פיקוד שונים. בין היתר היה מופקד על יחידת "גרילת הנגד" הטורקית (Kontrgerilla) שהייתה שלוחה של תוכנית גלאדיו של נאט"ו. בתפקידו זה חשוד אוורן כי עמד בקשר עם ארגון הטרור הימני של הזאבים האפורים, ובאמצעותו יושמה דוקטרינת המתח ומצב של חוסר רגיעה מתמשך במדינה במשך שנות ה-70. לאחר מכן שימש אוורן כמפקד צבא היבשה וב-1978 מונה לראש המטות המשולבים של טורקיה.

אוורן הוביל את ההפיכה הצבאית השלישית בטורקיה ב-12 בספטמבר 1980 שהייתה שיאו של המאבק בין כוחות הימין, ובראשם ארגון הזאבים האפורים, לבין כוחות השמאל במדינה. לאחר ההפיכה נשלטה המדינה בידי המועצה לביטחון לאומי בראשותו של אוורן ששימש כראש המדינה, ראש המועצה לביטחון לאומי וראש המטות המשולבים. האספה הלאומית הגדולה של טורקיה פוזרה, כל המפלגות הוצאו אל מחוץ לחוק והחונטה השלטת רדפה את מתנגדיה. אוורן הוציא את ארגון הזאבים האפורים אל מחוץ לחוק, לאחר ששוב לא היה מעוניין בשירותיו. חוקת טורקיה מ-1961 בוטלה ובמקומה נכנסה לתוקף חוקת 1982, החוקה הרביעית במספר בתולדות המדינה, אשר שבה והרחיבה את סמכויותיו של נשיא טורקיה באופן שהזכיר את המצב לפני 1961. החוקה שצמצמה ברשימת חירויות הפרט הנרחבת של החוקה הקודמת, נתפרה במידה רבה לפי מידותיו ושאיפותיו של אוורן עצמו, שהיה לנשיאה השביעי של טורקיה ב-9 בנובמבר 1982. במקביל הוא המשיך וכיהן עד ה-1 ביולי 1983 כראש המטות המשולבים ופרש מתפקיד זה מרצונו. אוורן סיים את כהונתו בת שבע השנים כנשיא טורקיה ב-9 בנובמבר 1989 ועקר למרמריס. לאחר פרישתו נחשפו שני ניסיונות להתנקש בחייו ב-1996 וב-2006.

אמרתו המפורסמת ביותר של אוורן "?Asmayalım da besleyelim mi" ("שנאכיל אותם במקום לתלות אותם?") נאמרה בהקשר לתמיכתו בהוצאות להורג. עוד הוא ידוע בתמיכתו במיעוט מפלגות ובאחוז החסימה הגבוה בטורקיה ("Meclise iki, iki buçuk parti girse yeter" - "אם נכנסות שתיים-שתיים וחצי מפלגות לאספה (הלאומית) זה מספיק"), וככלל תמך בצמצום חירויות הפרט למען השגת יציבות לאומית.

ראו גם
------

* המדינה העמוקה
* היסטוריה של הרפובליקה הטורקית

קישורים חיצוניים
----------------

ויקישיתוף מדיה וקבצים בנושא **קנן אוורן** בוויקישיתוף
* קנן אוורן, באתר נשיאי טורקיה
* קנן אוורן, באתר "Find a Grave" (באנגלית)

| נשיאי טורקיה |
| --- |
| 

|  |  |
| --- | --- |
| מוסטפא כמאל אטאטורק • איסמט אינני • ג'לל באייר • ג'מל גירסל • ג'וודט סונאי • פהרי קורוטירק • קנן אוורן • טורגוט אזאל • סוליימאן דמירל • אהמט נג'דט סזר • עבדוללה גול • רג'פ טאיפ ארדואן | נס נשיאי טורקיהנס נשיאי טורקיה |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007273890905171
* CiNii: DA12816026
* GND: 118881744
* ISNI: 0000 0000 8095 7945
* LCCN: n86861983
* NLA: 35778612
* NTA: 08868623X
* SUDOC: 185473695
* TDVİA: evren-ahmet-kenan
* VIAF: 27869534
* WorldCat: lccn-n86861983

 |